**OBRAZLOŽENJE OPĆEG DIJELA IV. IZMJENA I DOPUNA PRORAČUNA**

**GRADA NOVSKE ZA 2022. GODINU**

**PRAVNI OSNOV**

Odredbama članka 45. Zakona o proračunu („Narodne novine“, broj 144/21) propisano je da se izmjenama i dopunama proračuna mijenja plan isključivo za tekuću proračunsku godinu. Na postupak donošenja izmjena i dopuna proračuna na odgovarajući se način primjenjuju odredbe Zakona za postupak donošenja proračuna.

**OBRAZLOŽENJE PRIHODA I RASHODA, PRIMITAKA I IZDATAKA**

Četvrtim izmjenama i dopunama Proračuna Grada Novske za 2022. godinu iskazano je smanjenje proračuna za 3,40 % ili za 3.716.094,00 kn. Ukupno planirani prihodi i primici s planiranim viškom/manjkom prihoda ovim izmjenama iznose 115.846.723,00 kn.

Prema Računu prihoda i rashoda, prihodi poslovanja iskazani su sa smanjenjem za 12.746.821,00 kn. Najveće smanjenje iskazano je na prihodima konta skupine *63 Pomoći iz inozemstva i od subjekata unutar općeg proračuna* s iznosom od 13.894.998,00 kn. Sredstva su smanjena za 10.996.748,00 kn na stavkama pomoći proračunu iz drugih proračuna. Smanjenje od 1.116.748,00 kn odnosi se na usklađenje plana prihoda na ime fiskalnog izravnanja s Odlukom o udjelu sredstava fiskalnog izravnanja za 2022. godinu. Planirana sredstva pomoći iz državnog proračuna za projekt rekonstrukcije hotela Knopp smanjena su za 10.000.000,00 kn uz istovremeno planiranje nove stavke pomoći iz državnog proračuna za poboljšanje materijalnih uvjeta rada vrtića za 120.000,00 kn. Ugovor o dodjeli sredstava potpisan je sa Središnjim državnim uredom za demografiju i mlade u sklopu Programa podrške poboljšanju materijalnih uvjeta u dječjim vrtićima u 2022. godini. Plan prihoda pomoći proračunskim korisnicima iz proračuna koji im nije nadležan smanjen je za 2.962.000,00 kn. Planirana sredstva za financiranje projekta Centra cjeloživotnog obrazovanja smanjena su za 3.000.000,00 kn s obzirom da se do kraja godine ne očekuju javni pozivi na koje se može prijaviti takav projekt, dok je istovremeno s 38.000,00 kn planirana nova stavka pomoći za projekt *Moje malo kino*. Odobrena su dodatna sredstva od 63.750,00 kn za projekt Techrevolution pa je tako iskazno povećanje plana prihoda pomoći iz državnog proračuna temeljem prijenosa EU sredstava. *Prihodi od upravnih i administrativnih pristojbi, pristojbi po posebnim propisima i naknada* povećani su za 548.177,00 kn. Prihodi su povećani na stavkama vlastitih sredstava Pučkog otvorenog učilišta za edukacije 510.000,00 kn i naknadu štete temeljem osiguranja za 26.532,00 kn, dok je kod Dječjeg vrtića „Radost“ iskazano povećanje za 11.645,00 kn na ime naknade temeljem osiguranja imovine*. Prihodi donacija od pravnih i fizičkih osoba izvan općeg proračuna* iskazani su s planom od 600.000,00 kn jer je s Hrvatskim šumama potpisan sporazum o sufinanciranja radova na obnovi ceste Stara Subocka-Plesmo. *Prihodi od prodaje nefinancijske imovine* iskazani su s povećanjem za 3.260.000,00 kn na ime prodaje zemljišta u Poduzetničkoj zoni Novska.

Na rashodovnoj strani proračuna iskazano je povećanje rashoda poslovanja za 3.277.306,00 kn te plan tih rashoda iznosi 61.984.051,00 kn. *Rashodi za zaposlene* povećani su za 332.315,00 kn. Povećanje je iskazano kod Dječjeg vrtića „Radost“ radi usklađenja plana s povećanjem plaća odgojiteljima i usklađenja minimalne plaće s propisima. *Materijalni rashodi* povećani su za 2.345.806,00 kn tako da plan tih rashoda iznosi 25.454.572,00 kn. Naknade troškova zaposlenima povećane su za 12.700,00 kn radi osiguranja dostatnih sredstava, a najveće povećanje iskazano je u Pučkom otvorenom učilištu Novska s povećanjem od 20.000,00 kn. *Rashodi za materijal i energiju* povećani su za 31.000,00 kn. Potrebno je osigurati dodatna sredstva za uredski materijal (toneri), za električnu energiju kod Dječjeg vrtića „Radost“ 21.000,00 kn, za nabavu literature i stručnih časopisa, sitnog inventara itd. U skupini materijalnih rashoda najveće povećanje iskazano je na rashodima za usluge. *Rashodi za usluge* povećani su za 2.287.145,00 kn, od toga 1.900.000,00 kn se odnosi na povećanje rashoda za održavanje javnih površina i nerazvrstanih cesta s obzirom da planirana sredstva neće biti dostatna do kraja godine. Rashodi za usluge povećani su kod Pučkog otvorenog učilišta za predavače za 134.000,00 kn, za projekt *Moje malo kino* 69.000,00 kn. Na ime odobrenih sredstava u projektu Techrevolution povećani su rashodi za usluge vanjskih stručnjaka za 63.750,00 kn iz sredstava pomoći i 11.250,00 kn iz vlastitih sredstava. *Naknade troškova osobama izvan radnog odnosa* iskazane su s povećanjem za 14.300,00 kn što je najvećim dijelom povezano s prenamjenom sredstava u projektu Techrevolution 2.0. za troškove puta za stručnjake izvan radnog odnosa*. Financijski rashodi* su smanjeni za 55.000,00 kn. Rashodi za kamate smanjeni su za 60.000,00 kn uz povećanje rashoda za bankarske usluge za 5.000,00 kn, a sve radi usklađenja plana s realizacijom. *Rashodi pomoći* iskazani su s povećanjem za 125.000,00 kn. Sredstva su povećana za sufinanciranje programa škola za 110.000,00 kn i 15.000,00 kn za program Zdravstvo, odnosno uređenje ginekološke čekaonice. Tekuće donacije iskazane su s povećanjem za 413.585,00 kn. Najvećim dijelom povećanje se odnosi na sufinanciranje rada Razvojne agencije Grada Novske s 200.000,00 kn, rada Turističke zajednice Grada Novske 65.000,00 kn, Vatrogasne zajednice Grada Novske 120.000,00 kn, itd. Povećanje rashoda za kapitalne donacije s iznosom od 115.600,00 kn odnosi se na sredstva namijenjena obnovi sakralnih objekata s iznosom od 100.000,00 kn, dok je s 15.600,00 kn izvršeno razbijanje pozicije održavanja sportskih objekata, na način da su umanjena sredstva za tekuće donacije i otvorena je nova stavka kapitalnih donacija za nabavu klima uređaja.

*Rashodi za nabavu nefinancijske imovine* iskazani su sa smanjenjem za 6.993.400,00 kn te plan rashoda iznosi 37.968.700,00 kn. U ovoj skupini rashoda iskazano je povećanje rashoda za nabavu neproizvedene i proizvedene dugotrajne imovine u iznosu od 31.032,00 kn i smanjenje rashoda za dodatna ulaganja na nefinancijsku imovinu sa 7.024.432,00 kn. Promjene u projektu rekonstrukcije i dogradnje hotela Knopp iskazane su sa smanjenjem rashoda od 4.480.000,00 kn, i to zbog smanjenja prihoda pomoći za 10.000.000,00 kn te usklađenja plana potrebnih rashoda do kraja godine s izvorom namjenski primici (kredit). Kako su smanjena sredstva pomoći za projekt *Centar cjeloživotnog učenja* bilo je nužno izvršiti usklađenje i na rashodovnoj strani tog projekta sa smanjenjem za 3.000.000,00 kn.

*Primici od financijske imovine i zaduživanja* povećani su za 5.770.727,00 kn. Sredstva su povećana radi usklađenja planiranih kreditnih sredstava za hotel Knopp s realizacijom i potrebama do kraja godine.

**OBRAZLOŽENJE RASHODA I IZDATAKA 4. IZMJENA I DOPUNA PRORAČUNA GRADA NOVSKE ZA 2022. GODINU**

**1. Razdjel 001 UPRAVNI ODJEL ZA DRUŠTVENE DJELATNOSTI, PRAVNE POSLOVE I JAVNU NABAVU**

Ovim izmjenama i dopunama Proračuna umanjuju se ukupna sredstva za ostvarenje programa Upravnog odjela za društvene djelatnosti, pravne poslove i javnu nabavu i sada iznose **28.565.659,00 kn**, a istima će se financirati ukupno 19 (devetnaest) različitih programa koji su obuhvaćeni financijskim planom rashoda upravnog odjela. Sredstva kojima se planiraju financirati programi Upravnog odjela za društvene djelatnosti, pravne poslove i javnu nabavu smanjuju se za iznos od **2.078.558,00 kn ili 6,64%.**

**Prikaz financijskih izmjena programa Upravnog odjela za društvene djelatnosti, pravne poslove i javnu nabavu za 2022. godinu**

|  |  |  |  |  |  |
| --- | --- | --- | --- | --- | --- |
| **Redni broj** | **Brojčana oznaka programa u proračunu za 2022.** | **Naziv programa** | **Proračun** | **IV. izmjene i dopune Proračuna** | **Povećanje/**  **smanjenje** |
| 1. | 1001 | Opće usluge javne uprave | 5.364.478,00 | 5.392.108,00 | 27.630,00 |
| 2. | 1002 | Zdravstvo | 50.000,00 | 65.000,00 | 15.000,00 |
| 3. | 1003 | Razvoj civilnog društva | 889.000,00 | 915.000,00 | 26.000,00 |
| 4. | 1004 | Javne potrebe u kulturi | 268.000,00 | 368.685,00 | 100.685,00 |
| 5. | 1005 | Sufinanciranje obrazovanja | 1.980.939,00 | 2.090.939,00 | 110.000,00 |
| 6. | 1006 | Provedba mjera obiteljske populacijske politike | 688.000 | 688.000,00 | 0,00 |
| 7. | 1007 | Socijalna skrb | 1.225.000,00 | 1.225.000,00 | 0,00 |
| 8. | 1008 | Razvoj sporta i rekreacije | 2.200.300,0 | 2.207.300,00 | 7.000,00 |
| 9. | 1009 | Manifestacije | 50.000,00 | 50.000,00 | 0,00 |
| 10. | 1010 | Sjećanja na Domovinski rat | 110.000,00 | 105.500,00 | -4.500,00 |
| 11. | 1011 | Program „Zaželi“ | 1.406.695,00 | 1.406.695,00 | 0,00 |
| 12. | 1012 | Program za djecu i mlade | 45.000,00 | 32.000,00 | -13.000,00 |
| 13. | 1013 | Operativni program „Učinkoviti ljudski potencijali“ | 722.895,00 | 722.895,00 | 0,00 |
| 14. | 1014 | Širenje mreže socijalnih usluga u zajednici, I. faza | 254.506,00 | 254.506,00 | 0,00 |
| 15. | 1015 | Programi u kulturi Pučkog otvorenog učilišta | 797.350,00 | 952.882,00 | 155.532,00 |
| 16. | 1016 | Programi obrazovanja | 4.331.425,00 | 1.563.925,00 | -2.767.500,00 |
| 17. | 1017 | Programi knjižnične djelatnosti | 1.914.818,00 | 1.914.818,00 | 0,00 |
| 18. | 1018 | Predškolski odgoj | 8.265.479,00 | 8.517.124,00 | 251.645,00 |
| 19. | 1019 | Programi i aktivnosti mjesne samouprave | 80.332,00 | 93.282,00 | 12.950,00 |
|  | **19 programa** | **Ukupno** | **30.644.217,00** | **28.565.659,00** | **-2.078.558,00** |

* 1. **Program 1001 OPĆE USLUGE JAVNE UPRAVE**

U programu 1001 OPĆE USLUGE JAVNE UPRAVE mijenja se:

* + 1. **Aktivnost 1001 A100001 Administracija i upravljanje**

U aktivnosti 1001 T100001 *Administracija i upravljanje povećavaju* se sredstva ukupno za 13.130,00 kn u skladu s procijenjenim potrebama do kraja godine. Sredstva se povećavaju za ostale rashode za zaposlene, nabavu uredskog materijala, nabavu tonera i troškove telefona, a istovremeno se umanjuju za troškove službenih putovanja i naknada troškova za bivšeg gradonačelnika koji su se morali posebno voditi jer nije primao naknadu plaće od Grada Novske za vrijeme istovremenog obnašanja dužnosti gradonačelnika i saborskog zastupnika na razinu stvarno utrošenih sredstava.

* + 1. **Aktivnost 1001 A100004 Rad predstavničkog tijela, povjerenstava i odbora**

U aktivnosti 1001 A100004 *Rad predstavničkog tijela, povjerenstava i odbora* povećavaju se za iznos od 4.000,00 kn, radi potrebe da se trošak rada predstavničkih tijela, povjerenstava i odbora (troškovi putovanja i sl.) vode posebno od materijalnih troškova zaposlenika i čelnika, te se u navedenu svrhu osiguravaju sredstva na posebnoj poziciji proračuna.

* + 1. **Aktivnost 1001 A100007 Potpore političkim strankama**

U aktivnosti 1001 A100007 *Potpore političkim strankama* povećavaju se za iznos od 10.500,00 kn, na iznos od 52.500,00, kn koliko je potrebno da se svim političkim strankama do kraja godine isplate sredstva u iznosu od 3.500,00 kn za svakog vijećnika. Sredstva su, naime trećim Izmjenama i dopunama proračuna omaškom umanjena za 10.500,00 kn, te se ovim izmjenama i dopunama proračuna navedena pogreška ispravlja.

**1.2. Program 1002 ZDRAVSTVO**

**1.2.1. Tekući projekt 1002 T100001 Povećani zdravstveni standard**

U tekućem projektu 1002 T100001 *Povećani zdravstveni standard* povećavaju se sredstva za iznos od 15.000,00 kn, na iznos od 65.000,00 kn. Naime, 3. izmjenama i dopunama proračuna, pored redovno planiranih 30.000,00 kn za rad specijalističke ortopedske ordinacije u Novskoj, osiguran je iznos od 20.000,00 kn za projekt uređenja ginekološke čekaonice u Domu zdravlja Kutina, Ispostava Novska. Međutim, kako je po okončanju troškovnika utvrđeno da će radovi i oprema iznositi 35.000,00 kn, osigurava se dodatni iznos od 15.000,00 kn, kako bi se izveli svi planirani radovi, te kako bi se nabavila planirana oprema.

**1.3. Program 1003 RAZVOJ CIVILNOG DRUŠTVA**

U programu 1003 RAZVOJ CIVILNOG DRUŠTVA mijenja se:

**1.3.1. Tekući projekt 1003 T100002 Humanitarne, socijalne i zdravstvene udruge**

U tekućem projektu 1003 T10000 *Humanitarne, socijalne i zdravstvene udruge* sredstva se povećavaju za iznos od 5.000,00 kn, na iznos od 22.000,00 kn, u skladu s dodijeljenim sredstvima na Javnom pozivu.

**1.3.2. Tekući projekt 1003 T100005 Sufinanciranje programa udruga**

U tekućem projektu 1003 T10000 *Sufinanciranje programa udruga* povećavaju se sredstva za iznos od 21.000,00 kn, i to za dodatne potrebe udruga za interventnim sredstvima koja može dodijeliti gradonačelnica u iznosu od 5.000,0 kn, te dodatna sredstva u iznosu od 16.000,00 kn za režijske troškove udruga koje koriste poslovne prostore Grada Novske, radi znatnog povećanja cijene energenata i drugih usluga.

**1.4. Program 1004 JAVNE POTREBE U KULTURI**

U Programu 1004 JAVNE POTREBE U KULTURI mijenja se:

**1.4.1. Tekući projekt 1004 T100001 Sufinanciranje programa i projekata u kulturi**

U tekućem projektu 1004 T100001 *Sufinanciranje programa i projekata u kulturi* povećavaju se sredstva za financiranje udruga u kulturi za iznos od 100.685,00 kn, dodatna sredstva od 685,00 kn osiguravaju se do razine odobrenih sredstava po raspisanom Javnom pozivu u iznosu od 188.000,00 kn, te se osigurava dodatnih 100.000,00 kn za potrebe investicijskih radova na vjerskim objektima, za koje će biti raspisan posebni javni poziv.

**1.5. U Programu 1005 SUFINANCIRANJE OBRAZOVANJA**

U programu 1005 SUFINANCIRANJE OBRAZOVANJA mijenja se:

**1.5.1. Aktivnost 1005 A100003 Sufinanciranje programa škola s područja Grada Novske**

U aktivnosti 1005 A100003 *Sufinanciranje programa škola s područja Grada Novske* povećavaju se ukupno sredstva za sufinanciranje programa škola u iznosu od 110.000,00 na iznos od 765.800,00 kn, i to za dodatne potrebe u Osnovnoj školi Novska u iznosu od 100.000,00 kn, za radove na sanaciji sportske dvorane, te Srednjoj školi Novska, iznos od 10.000,00 kn, za nagradno putovanje učenika.

**1.6. Program 1008 RAZVOJ SPORTA I REKREACIJE**

U programu 1008 RAZVOJ SPORTA I REKREACIJE mijenja se:

**1.6.1. Aktivnost 1008 A100002** **Sufinanciranje rada Zajednice sportskih udruga**

U aktivnosti 1008 A100002 *Sufinanciranje rada Zajednice sportskih udruga*povećavaju se sredstva za financiranje materijalnih troškova Zajednici sportskih udruga Grada Novske za iznos od 7.000,00 kn, na iznos od 95.800,00 kn. Dodatna sredstva osiguravaju se radi procijenjenog troška goriva za kombi vozilo do kraja tekuće godine.

**1.7. Program 1010 SJEĆANJE NA DOMOVINSKI RAT**

U programu 1010 SJEĆANJE NA DOMOVINSKI RATmijenja se:

**1.7.1. Tekući projekt 1010 T100001 Obilježavanje prigodnih datuma**

U tekućem projektu 1010 T100001 *Obilježavanje prigodnih datuma* umanjuju se sredstva za iznos od 4.500,00 kn za obilježavanje VRA „Bljesak“ na razinu stvarno utrošenih sredstava, na iznos od 55.500,00 kn.

**1.8. Program 1012 PROGRAMI ZA DJECU I MLADE**

U programu 1012 PROGRAMI ZA DJECU I MLADE mijenja se:

**1.8.1. Tekući projekt 1012 T100001 Festival znanosti i umjetnosti (NOVsky)**

U tekućem projektu 1012 T100001 *Festival znanosti i umjetnosti (NOVsky)* sredstva seumanjuju za iznos od 8.000,00 kn, na razinu stvarno utrošenih sredstava za festival.

**1.8.2. Tekući projekt 1012 T100002 Obilježavanje prigodnih datuma**

U tekućem projektu 1012 T100002 troškovi konferencije „Europska godina mladih“ umanjuju se za iznos od 5.000,00 kn, na stvarno utrošen iznos za organizaciju svih sadržaja konferencije.

**1.9. Program 1015 PROGRAMI U KULTURI PUČKOG OTVORENOG UČILIŠTA**

U programu 1015 PROGRAMI U KULTURI PUČKOG OTVORENOG UČILIŠTA mijenja se i dopunjuje:

**1.9.1. Aktivnost 1015 A100001 Administracija i upravljanje**

U aktivnosti 1015 A100001 *Administracija i upravljanje* ukupno se povećavaju sredstva za iznos od 20.000,00 kn, na iznos od 637.350,00 kn, za troškove prijevoza kustosa muzeja.

**1.9.2. Tekući projekt 1015 T100001 Kazališne i kino predstave**

U tekućem projektu 1015 T100001 *Kazališne i kino predstave* povećava se za iznos od 56.532,00 kn, na iznos od 186.532,00 kn. Dodatni iznos od 30.000,00 kn osigurava se za nove izložbe, predstave i manifestacije koje će Pučko učilište organizirati do kraja godine. Sredstva se osiguravaju iz vlastitih sredstava. Otvara se i nova pozicija *Postrojenje i oprema* koja iznosi 26.531,25 kn, a trošak se odnosi na nabavku novog procesoru zvuka na projektoru za kinoprojekcije jer se stari pokvario. Trošak se financira iz namjenskih prihoda, odnosno naknadom štete od strane osiguravajuće kuće, jer je isti bio osiguran.

Iza tekućeg projekta 1015 T100001 *Kino za sve* dodaje se sljedeći tekući projekt:

**1.9.3. Tekući projekt 1015 T100003 Moje malo kino u iznosu od 79.000,00 kn**

U tekućem projektu 1015 T100003 *Moje malo kino* osiguravaju se sredstva za zajednički projekt Centra za kulturu Čakovec, Pučkog otvorenog učilišta Samobor i Pučkog otvorenog učilišta Novska. Riječ je o koji je ostvaren u sklopu COLLABORATE TO INNIVATE poziva Europa Cinemas uz potporu Creative Europe / MEDIA 2021. Troškovi se odnose na usluge predavača (edukatori na radionicama), prijevoz učenika na kino projekcije te trošak kino projekcija (naknade kino distributerima). Ovaj projekt financira se iz pomoći u iznosu od 38.000,00 kn i vlastitih sredstva Učilišta u iznosu od 41.000,00 kn.

**1.10. Program 1016 PROGRAMI OBRAZOVANJA**

U programu 1016 PROGRAMI OBRAZOVANJA mijenja se:

**1.10.1. Aktivnost 1016 A100001 Administracija i upravljanje**

U aktivnosti 1016 A100001 *Administracija i upravljanje* ukupno se povećavaju sredstva za iznos od 229.000,00 kn, na iznos od 1.551.050 kn. Sredstva općih prihoda u iznosu od 20.000,00 kn se osiguravaju za neplanirani rashod u iznosu od 50.000,00 kn, za isplatu naknade obitelji umrlog zaposlenika Učilišta. Također, povećavaju se sredstva za rashode za usluge u iznosu od 20.000,00 kn, te rashodi za predavače u iznosu od 159.000,00 kn, radi troškova obrazovnih programa koje provodi Učilište. Navedeni rashodi financiraju se iz vlastitih prihoda.

**1.10.2. Kapitalni projekt** **1016 K100001 Centar cjeloživotnog obrazovanja**

U kapitalnom projektu 1016 K100001 *Centar cjeloživotnog obrazovanja* sredstva se umanjuju za 2.996.500,00 kn te sad iznose 12.875,00 kn radi toga što izgradnja Centra neće krenuti ove godine zbog nemogućnosti financiranja ovog projekta iz vanjskih sredstava (pomoći) jer se do kraja godine ne očekuju javni pozivi na koje bi se ovaj projekt mogao kandidirati. Iz navedenog razloga, ovaj projekt bit će uvršten u proračun Učilišta za 2023. godinu.

**1.11. Program 1018 PREDŠKOLSKI ODGOJ**

U programu 1018 PREDŠKOLSKI ODGOJ mijenja se:

**1.11.1. Aktivnost 1018 A100001 Odgoj i obrazovanje djece jasličke i predškolske dobi**

U aktivnosti 1018 A100001 *Odgoj i obrazovanje djece jasličke i predškolske dobi* povećavaju se sredstva za iznos od 251.645,00 kn, i to za plaće za redovan rad u visini od 210.000,00 kn, radi povećavanja koeficijenta za obračun plaće odgajateljima, te radi usklađivanja plaća za zaposlenike s najnižim primanjima s utvrđenom minimalnom plaćom u RH. S tim u vezi, povećavaju se i sredstva doprinosa na plaće u iznosu od 30.000,00 kn. Također, unutar aktivnosti povećavaju se i sredstva za 11.645,00 kn iz prihoda za posebne namjene na poziciji usluga tekućeg i investicijskog održavanja, za nastalu štetu, kao i rashodi za energiju u iznosu od 21.000,00 kn, te dodatnih 4.000,00 kn za nabavu službene i radne odjeće. Istovremeno se umanjuju sredstva za stručno usavršavanje zaposlenika, službena putovanja, pokriće rashoda do kraja 2022. godine, a razlika nastala uslijed povećanja plaća odgojiteljima, te zaposlenicima kojima se usklađivao iznos plaće s povećanjem iznosa minimalne plaće u RH.

**1.12. Program 1019 PROGRAMI I AKTIVNOSTI MJESNE SAMOUPRAVE**

U programu 1019 PROGRAMI I AKTIVNOSTI MJESNE SAMOUPRAVE mijenja se:

**1.12.1. Aktivnost 1019 A100001 Administracija i upravljanje**

U aktivnosti 1019 A100001 *Administracija i upravljanje* povećavaju se sredstva Mjesnom odboru Bročice u iznosu od 12.500,00 kn za obilježavanje blagdana sv. Mihovila i Mjesnom odboru Nova Subocka u iznosu od 450,00 kn za ostale nespomenute rashode.

**2. Razdjel 003 UPRAVNI ODJEL ZA PRORAČUN I FINANCIJE**

**2.1. Program 1020 UPRAVLJANJE SUSTAVOM JAVNIH FINANCIJA**

Četvrtim izmjenama i dopunama Proračuna Grada Novske za 2022. godinu rashodi i izdaci programa *Upravljanje sustavom javnih financija* smanjeni su za 93.660,00 kn ili za 1,23 % te sada iznose 7.514.609,00 kn zbog usklađenja ostvarenih rashoda i izdataka s planom.

**2.1.1. Aktivnost 1020 A100001 Administracija i upravljanje**

Navedena je aktivnost smanjena za 33.660,00 kn ili za 2,07 % te iznosi 1.591.181,00 kn radi usklađenja dosad ostvarenih rashoda u odnosu na plan. Smanjeni su tako ostali rashodi za zaposlene za 26.685,00 kn, ostali nespomenuti rashodi poslovanja za 16.975,00 kn uz istovremeno povećanje rashoda za nabavu sitnog inventara za 5.000,00 kn i rashoda za bankarske usluge za 5.000,00 kn.

**2.1.2. Aktivnost 1020 A100002 Otplata kredita**

Rashodi i izdaci za otplatu kredita smanjeni su za 60.000,00 kn ili za 1,00 % te sada iznose 5.923.428 kn, i to za rashode za redovne kamate na iskorišteno dopušteno prekoračenje po poslovnom računu za 10.000,00 kn i za interkalarne kamate za dugoročni tuzemni kredit za rekonstrukciju i dogradnju zgrade hotela Knopp za 50.000,00 kn.

**3. Razdjel 003 UPRAVNI ODJEL ZA KOMUNALNI SUSTAV, PROSTORNO PLANIRANJE I ZAŠTITU OKOLIŠA**

Četvrtim izmjenama i dopunama Proračuna Grada Novske za 2022. godinu ukupna sredstva za ostvarenje programa Upravnog odjela za komunalni sustav, prostorno planiranje i zaštitu okoliša smanjuju se u iznosu od 1.914.932,00 kn (-2,99 % u odnosu na planirano) i sada iznose 62.218.838,00 kn. Sredstva se realiziraju kroz deset različitih programa koji su obuhvaćeni financijskim planom rashoda Upravnog odjela, a koje provodi deset službenika.

**Prikaz financijskih izmjena programa Upravnog odjela za komunalni sustav, prostorno planiranje i zaštitu okoliša, u iznosima izraženim u HRK**

|  |  |  |  |  |  |
| --- | --- | --- | --- | --- | --- |
| **Redni broj** | **Brojčana oznaka programa u proračunu za 2022.** | **Naziv programa** | **Proračun za 2022.** | **4. izmjene i dopune Proračuna** | **Povećanje/**  **smanjenje** |
| 1. | 1021 | Upravljanje i razvoj komunalne infrastrukture | 1.809.968,00 | 1.846.968,00 | 37.000,00 |
| 2. | 1022 | Upravljanje imovinom | 3.161.103,00 | 3.256.603,00 | 95.500,00 |
| 3. | 1023 | Projektiranje i građenje objekata u vlasništvu Grada | 32.699.417,00 | 28.476.917,00 | -4.222.500,00 |
| 4. | 1024 | Održavanje objekata i uređaja komunalne infrastrukture | 6.450.000,00 | 8.350.000,00 | 1.900.000,00 |
| 5. | 1025 | Projektiranje i građenje objekata i uređaja komunalne infrastrukture | 10.476.613,00 | 10.509.181,00 | 32.568,00 |
| 6. | 1026 | Zaštita okoliša | 2.894.506,00 | 2.978.506,00 | 84.000,00 |
| 7. | 1027 | Zaštita, očuvanje i unapređenje zdravlja | 303.600,00 | 317.100,00 | 13.500,00 |
| 8. | 1028 | Prostorno uređenje i unapređenje stanovanja | 671.000,00 | 696.000,00 | 25.000,00 |
| 9. | 1029 | Organiziranje i provođenje zaštite i spašavanja | 4.775.563,00 | 4.895.563,00 | 120.000,00 |
| 10. | 1035 | Campus gaming industrije | 892.000,00 | 892.000,00 | 0,00 |
|  | **10 programa** | **Ukupno:** | **64.133.770,00** | **62.218.838,00** | **-1.914.932,00** |

**3.1. Program 1021 UPRAVLJANJE I RAZVOJ KOMUNALNE INFRASTRUKTURE**

**3.1.1. Aktivnost 1021 A100001 Administracija i upravljanje**

Sredstva za financiranje ove aktivnosti povećavaju se za 31.000,00 kn, te sada iznose 1.806.968,00 kn. Povećanje nastaje na poziciji *„Ostali rashodi za zaposlene“* jer planirani iznos nije dovoljan za troškove koji se očekuju do kraja godine.

**3.1.2. Aktivnost 1021 A100002 Ostvarivanje prava po posebnim propisima**

Sredstva za financiranje ove aktivnosti povećavaju se za 6.000,00 kn, te sada iznose 40.000,00 kn. Povećanje nastaje na poziciji *„Prijevoz pokojnika“* jer planirani iznos nije dovoljan za troškove koji se očekuju do kraja godine.

**3.2. Program 1022 UPRAVLJANJE IMOVINOM**

**3.2.1. Aktivnost 1022 A100001 Upravljanje objektima u vlasništvu grada**

Sredstva za financiranje ove aktivnosti povećavaju se za 18.500,00 kn, te sada iznose 1.173.420,00 kn. Povećanje nastaje na poziciji „*Uređaji, strojevi i oprema za ostale namjene*“, jer planirana sredstva nisu dostatna za planirane nabave. Kroz ovu poziciju izvršena je nabava kuhinjskih elemenata za dom u Bročicama, izrada kuhinjskih elemenata za dom u Rajiću, izrada polica u skladištu male dvorane u sportskoj dvorani u Novskoj i nabava, dobava i ugradnja dva klima uređaja u društvenom domu u Jazavici i dr.

**3.2.2. Kapitalni projekt 1022 K100003 Ulaganja u objekte Dječjeg vrtića „Radost“**

Ovo je novootvoreni projekt planiran u iznosu od 177.000,00 kn. Kroz ovaj projekt će se izvršiti zamjena dvorišne ograde i dječjih igrala u prostoru dvorišta dječjeg vrtića. Projekt će biti sufinanciran sredstvima Središnjeg državnog ureda za demografiju i mlade u maksimalnom iznosu od 120.000,00 kn, dok će preostala sredstva osigurati Grad Novska iz vlastitih sredstava.

**3.2.3. Tekući projekt 1022 T100007 Održavanje ostalih objekata u vlasništvu grada**

Sredstva za financiranje ovog projekta smanjuju se za 100.000,00 kn, te sada iznose 717.500,00 kn. Smanjenjem se ukida pozicija pod nazivom *„Dom N. Subocka-nabava opreme“.* Nabavu opreme (stolovi i stolice) će se planirati u proračunu za 2023. godinu.

**3.3. Program 1023 PROJEKTIRANJE I GRAĐENJE OBJEKATA U VLASNIŠTVU GRADA**

**3.3.1. Kapitalni projekt 1023 K100002 Klaster kulture na temeljima kulturne baštine povijesne jezgre Novske**

Sredstva za financiranje ovog projekta smanjuju se za iznos od 4.480.000,00 kn i sada iznose 14.164.750,00 kn. Smanjenje je u stvari kombinacija smanjenja sredstava planiranih iz pomoći (Ministarstvo kulture i medija, Ministarstvo gospodarstva) u iznosu od 10.000.000,00 kn i povećanja namjenskih primitaka u iznosu od 5.520.000,00 kn.Smanjenjem se sredstva pomoći svode na očekivani iznos do kraja godine (3.246.000,00 kn), dok se povećanjem namiču sredstva potrebna za izvođenje radova na rekonstrukciji i sredstva za uređenje interijera velike dvorane u starom dijelu hotela (kreditna sredstva).

**3.3.2. Kapitalni projekt 1023 K100014 Autokamp**

Sredstva za financiranje ovog projekta povećavaju se za iznos od 257.500,00 kn i sada iznose 507.500,00 kn. Povećanjem će se platiti potrebne geodetske podloge, geomehanička istraživanja nužna za izradu Glavnog projekta, te konzultantske usluge kod prijave projekta na javni poziv Ministarstva turizma i sporta koji je u najavi.

**3.4. Program 1024 ODRŽAVANJE OBJEKATA I UREĐAJA KOMUNALNE INFRASTRUKTURE**

**3.4.1. Aktivnost 1025 A100001 Održavanje javnih površina**

Sredstva za financiranje ove aktivnosti povećavaju se za iznos od 1.500.000,00 kn, te sada iznose 4.500.000,00 kn. Povećanjem se osiguravaju sredstva za ovu aktivnost do kraja tekuće godine, jer su prvotno planirana sredstva već gotovo u cijelosti realizirana.

**3.4.2. Aktivnost 1025 A100002 Održavanje nerazvrstanih cesta**

Sredstva za financiranje ove aktivnosti povećavaju se za iznos od 400.000,00 kn, te sada iznose 1.300.000,00 kn. Ovim povećanjem se osiguravaju sredstva potrebna za djelomičnu rekonstrukciju ulica koje su raskopane kroz projekt aglomeracije. Predmetom rekonstrukcije (frezanje starog habajućeg sloja i asfaltiranje novog) će biti ulični trakovi u cijelosti, kako bi se dobila ujednačena površina bez udarnih prijelaza koji inače nastanu kod krpanja iskopa na kućnim priključcima.

**3.5. Program 1025 PROJEKTIRANJE I GRAĐENJE OBJEKATA I UREĐAJA KOMUNALNE INFRASTRUKTURE**

**3.5.1. Kapitalni projekt 1025 K100005 Mrtvačnica u Brestači**

Sredstva za financiranje ovog projekta povećavaju se za iznos od 32.568,00 kn, te sada iznose 1.162.568,00 kn. Izgradnja mrtvačnice je završena u cijelosti i ishođena je uporabna dozvola. Kako bi se objekt mogao koristiti, potrebno je izvršiti opremanje objekta (stol, stolice i dr.). za ove potrebe se planira 15.000,00 kn. Iznosom od 17.568,00 kn se vrši poravnanje troška izgradnje objekta sa stvarnom realizacijom.

**3.6. Program 1026 ZAŠTITA OKOLIŠA**

**3.6.1. Aktivnost 1026 A100001 Poticanje razvoja svijesti o zaštiti okoliša**

Sredstva za financiranje ove aktivnosti se povećavaju za iznos od 84.000,00 kn, te sada iznose 1.311.036,00 kn. Povećanje se iskazuje kroz novoplaniranu poziciju pod nazivom *„Reciklažno dvorište za građevinski otpad“.* Reciklažno dvorište je izgrađeno i ishođena uporabna dozvola. Financirano je od strane Fonda za zaštitu okoliša u vrijednosti 6.000.000,00 kn. Iznosom planiranim iz vlastitih sredstava će se pokriti dio nepriznatog troška na izgradnji.

**3.7. Program 1027 ZAŠTITA, OČUVANJE I UNAPREĐENJE ZDRAVLJA**

**3.7.1. Aktivnost 1027 A100001 Sanitarna zaštita**

Sredstva za financiranje ove aktivnosti povećavaju se za iznos od 13.500,00 kn, te sada iznose 292.100,00 kn. Povećanje se odnosi na poziciju pod nazivom „D*ezinsekcija*“, te se ovim povećanjem vrši poravnanje sa stvarno realiziranim sredstvima na ovoj aktivnosti. Aktivnost je u cijelosti završena za tekuću godinu.

**3.8. Program 1028 PROSTORNO UREĐENJE I UNAPREĐENJE STANOVANJA**

**3.8.1. Tekući projekt 1028 T100002 Prostorno-planska dokumentacija**

Sredstva za financiranje ovog projekta povećavaju se za iznos od 25.000,00 kn, te sada iznose 621.000,00 kn. Povećanje se odnosi na novoplaniranu poziciju pod nazivom „*VII izmjene PPU*“. Izmjene su nužne kod gradnje Doma za stare i nemoćne (dogradnja na Dnevni centar za poludnevni boravak za starije). Izmjenama će se povećati koeficijent maksimalne izgrađenosti kako bi se objekt mogao planirati u postojećoj katastarskoj čestici. U najavi je javni poziv kroz koji bi se financirala izgradnja doma, a preduvjet za prijavu je građevinska dozvola. Kako bi se moglo ishoditi dozvolu, nužna je spomenuta promjena koeficijenta izgrađenosti, odnosno izmjena PPU-a.

**3.9. Program 1029 ORGANIZIRANJE I PROVOĐENJE ZAŠTITE I SPAŠAVANJA**

**3.9.1. Aktivnost 1029 A100002 Sufinanciranje rada VZG**

Sredstva za financiranje ovog projekta povećavaju se za iznos od 120.000,00 kn, te sada iznose 646.650,00 kn. Povećanjem se osiguravaju sredstva nužna za plaćanje troška konzultantskih usluga prilikom prijave članova zajednice (svih 10 DVD-ova i Javna vatrogasna postrojba) na javni poziv Ministarstva unutarnjih poslova, kojim se financira nabava sredstava i opreme. Svih jedanaest prijava je prošlo, te su time dobivena sredstva u iznosu od 1.8 milijuna kn. Nabava opreme je započeta, te je počela i isporuka opreme DVD-ima. Java vatrogasna postrojba zbog visokog iznosa mora provesti postupak javne nabave koji je nešto dugotrajniji. Postupak nabave je započet.

**Glava 00302 JAVNA VATROGASNA POSTROJBA GRADA NOVSKE**

|  |  |  |  |  |  |
| --- | --- | --- | --- | --- | --- |
| **Rednibroj** | **Brojčana oznaka programa u proračunu za 2022.** | **Naziv programa** | **Proračun za 2022.** | **4. izmjene i dopune** | **Povećanje/**  **smanjenje** |
| 1. | 1029 | Organiziranje i provođenje zaštite i spašavanja | 4.208.913,00 | 4.208.913,00 | 0,00 |
|  |  | **Ukupno:** | 4.208.913,00 | 4.208.913,00 | 0,00 |

**Program 1029 ORGANIZIRANJE I PROVOĐENJE ZAŠTITE I SPAŠAVANJA**

**Aktivnost 1029 A100001 Redovna djelatnost JVP**

Sredstva za financiranje ove aktivnosti ne mijenjaju se u ukupnom iznosu, ali je došlo do sljedećih preslagivanja po pojedinim pozicijama. Na pozicijama koje se financiraju iz općih prihoda i primitaka Grada Novske dolazi do smanjenja na poziciji *„Uredski i ostali potrošni materijal“* u iznosu od 5.000,00 kn, te ona sad iznosi 27.000,00 kn. Do smanjenja dolazi i na poziciji„*Materijal i dijelovi za tekuće i inv. održavanje*“ u iznosu od 10.000,00 kn, pa ona sad iznosi 30.000,00 kn. Do povećanja dolazi na poziciji *„Zaštitna odjeća i obuća“* u iznosu od 5.000,00 kn, te ona sad iznosi 60.000,00 kn. Do povećanja dolazi i na poziciji*, „Ostale usluge“* u iznosu od 10.000,00 kn, te je ona sad iznosi 35.000,00 kn. Na pozicijama koje se financiraju iz vlastitih prihoda proračunskog korisnika dolazi do smanjenja na poziciji *„Usluge tekućeg i investicijskog održavanja“* u iznosu od 18.000,00 kn, te ona sad iznosi 42.000,00 kn. Do smanjenja dolazi i na poziciji*, „Prijevozna sredstva - prikolica“* u iznosu od 40.000,00 kn, te se ona briše u cijelosti. Do povećanja dolazi na poziciji *„Oprema za održavanje i zaštitu“* u iznosu od 18.000,00kn, te ona sad iznosi 28.000,00 kn. Do povećanja dolazi i na poziciji „*Prijevozna sredstva-vozilo quad*“ u iznosu od 40.000,00 kn, te ona sad iznosi 130.000,00 kn. Ovim preslagivanjem izvršeno je usklađenje sa stvarnim potrebama do kraja tekuće godine.

**4. Razdjel 004 UPRAVNI ODJEL ZA GOSPODARSTVO I POLJOPRIVREDU**

Planirani rashodi se povećavaju za 5,37 %, odnosno za 371.056,00 kn u odnosu na planirane rashode u 2022. godini te sada iznose 7.278.073,00 kn.

**4.1. Program 1030 PODRŠKA GOSPODARSTVU I ODRŽIVOM RAZVOJU**

Unutar ovog programa dolazi do povećanja stavke materijalnih prava za 30.000,00 kn radi usklađenja dosadašnje realizacije u odnosu na plan te potrebe osiguravanja dostatnih sredstava za navedene rashode do kraja godine. Također se povećava stavka stručnog usavršavanja službenika zbog potrebe bar jedne edukacije iz područja javne nabave do kraja 2022. godine. Stavka sitnog inventara se povećava za 2.000,00 kn jer su u dva ureda upravnog odjela postavljene trakaste zavjese. Članarina Zajednici proizvođača SMŽ se usklađuje s realiziranim, a stavke rashoda za usluge i službenih putovanja osoba izvan radnog odnosa se smanjuje jer vjerujemo da će nova umanjena sredstva biti dostatna do kraja 2022. godine.

**4.2. Program 1033 POTICANJE RADA POTPORNE INSTITUCIJE**

Planirani iznos se povećava za 200.000,00 kn (22,22%) zbog potrebe za dodatnim sredstvima za novozaposlene osobe.

**4.3. Program 1034 POTICANJE RAZVOJA TURIZMA**

Aktivnost *Poticanje razvoja turističke djelatnosti* se povećava za 15.000,00 kn kako bi se uskladile potrebe do kraja godine koje se odnose isplatu plaća, materijalnih prava (jubilarna nagrada) i održavanje informacijskog sustava.

Projekt *Manifestacije* se povećava u kumulativu za 80.000,00 kn na način da se 30.000,00 kn prebacuje s R0526 jer je manifestacija Lukovo u Novskoj dobila dodatna sredstva iz drugih izvora te se iznos sufinanciranja od 30.000,00 kn može prebaciti i utrošiti na Lukovo u Novskoj, a ne kao sufinanciranje nekog drugog projekta (za koju je i osmišljena stavka Sufinanciranje projekata prijavljenih na javne pozive). Ujedno se stavka povećava za još dodatnih 50.000,00 kn koje će biti utrošene na istu manifestaciju (Lukovo u Novskoj) zbog povećanih troškova i izdataka koji se nisu mogli predvidjeti kod planiranja proračuna za 2022. godinu.

*Projekti u realizaciji Turističke zajednice* (T100003) se smanjuju za 30.000,00 kn jer se osigurana stavka R0526 smanjuje za planirani iznos i isti se usmjerava na *Manifestacije* i *projekt LARP* (5.000,00 kn) koji je također dobio dodatna sredstva uz drugih izvora financiranja.

**4.4. Program TECHREVOLUTION**

Tekući projekt *Prijenos i prilagodba dobrih praksi u lokalni kontekst* se povećava za 75.000,00 kn (15,33 % u odnosu na planirano) iz razloga što je Grad Novska dobio dodatna sredstva iz Programa URBACT u iznosu od 10.000,00 eura za provedbu pilot projekta kojim će se poduzetnicima omogućiti edukacija za koju su sami iskazali interes i koju će moći pohađati bez naknade. Cilj pilot projekta je da se animiraju poduzetnici s područja Grada Novske, da im se omogući biranim edukacijama pomoć oko rasta i razvoja njihovih djelatnosti te promjena potpornog okruženja koje se usmjerava na točne potrebe poduzetnika (potpora po mjeri poduzetnika). Ovo povećanje se odnosi na stavke vezane za Usluge vanjskih stručnjaka.

Unutar istog projekta je došlo do realokacija određenih stavki obzirom da se naknadno saznalo da nekih rashoda neće biti (usluga kontrole projekta) te smo ta sredstva prebacili na stavku koja će biti realizirana (trošak puta za stručnjake izvan radnog odnosa).